คือผมท้องผูกสลับท้องเสียมาอาทิตย์กว่าและ ถ่ายน้อย ไม่มีเลือดปน ไม่ปวดท้อง เลยจากจทราบว่าเป็นโรคอะไร หรือกินยาอะไรถึงจะหาย
สวัสดีค่ะ อาการพฤติกรรมการขับถ่ายเปลี่ยนแปลงไป อาจมีสาเหตุมาจาก-ลำไส้แปรปรวน โดยอาจเป็นท้องเสียเด่น หรือท้องผูกเด่นก็ได้ มักปวดท้องเป็นพักๆเวลาได้ถ่ายจะดีขึ้น มักเป็นเรื้อรังเกิน 2 สัปดาห์ขึ้นไป-การรับประทานอาหารที่มีกากใยน้องเกินไป-มะเร็งลำไส้ใหญ่ โดยมะเร็งลำไส้ใหญ่นั้นอาจมีการถ่ายเป็นเลือด ร่วมกับการขับถ่ายที่เปลี่ยนแปลงเช่นท้องผูกสลับท้องเสีย อาจไม่มีการเจ็บปวดอะไรหากมีอาการขับถ่ายเปลี่ยนแปลง เช่นท้องผูกสลับท้องเสีย ลักษณะอุจจาระเปลี่ยนแปลงไป ถ่ายเป็นเลือด หรือมีน้ำหนักลดร่วมด้วย อาจปรึกษากับแพทย์ทั่วไปหรืออายุรแพทย์เบื้องต้นก่อนว่ามีข้อบ่งชี้ที่จะต้องส่องกล้องทางเดินอาหารเพื่อคัดกรองหามะเร็งลำไส้หรือไม่การดูแลตัวเองเบื้องต้น เน้นรับประทานผัก ผลไม้ และธัญพืช ดื่มน้ำมากๆ หลีกเลี่ยงการดื่มแอลกอฮอล์และการสูบบุหรี่ หากมีประวัติครอบครัวสายตรงเป็นมะเร็งลำไส้ใหญ่ ควรปรึกษาแพทย์เพื่อทำการตรวจคัดกรองด้วยการส่องกล้องทางเดินอาหาร